b'\n_START_ARTICLE_\nVakar\xc5\xb3 Azija\n_START_PARAGRAPH_\nVakar\xc5\xb3 Azija\xc2\xa0\xe2\x80\x93 geografinis regionas Azijos \xc5\xbeemyno vakaruose. Naudojant politinius ir ekonominius terminus, \xc5\xa1is geografinis regionas da\xc5\xbenai vadinamas Artimaisiais Rytais (nepriskiriamos tik Piet\xc5\xb3 Kaukazo valstyb\xc4\x97s, Kipras ir Iranas, bet \xc4\xafskaitomas Egiptas) arba Viduriniaisiais Rytais (nepriskiriant Kipro ir Piet\xc5\xb3 Kaukazo valstybi\xc5\xb3, bet \xc4\xafskaitant Egipt\xc4\x85).\n_START_SECTION_\nGeografija\n_START_PARAGRAPH_\nPietvakariuose per Raudon\xc4\x85j\xc4\x85 j\xc5\xabr\xc4\x85 ir vakarin\xc4\x97je dalyje Egiptui priklausan\xc4\x8diame Sinajaus pusiasalyje sausuma ribojasi su Afrikos \xc5\xbeemynu. Vakarin\xc4\x99 pakrant\xc4\x99 skalauja Vidur\xc5\xbeemio j\xc5\xabra, \xc5\xa0iaur\xc4\x97s vakaruose Bosforo s\xc4\x85siauris, \xc5\xa1iaur\xc4\x97je Juodoji j\xc5\xabra bei Kaukazo kalnai skiria nuo Ryt\xc5\xb3 Europos, \xc5\xa1iaur\xc4\x97s rytuose \xc5\xa1liejasi prie Kaspijos j\xc5\xabros ir ribojasi su Vidurine Azija, rytuose su Piet\xc5\xb3 Azija, pietry\xc4\x8di\xc5\xb3 ir piet\xc5\xb3 pakrantes skalauja Arabijos j\xc5\xabra ir Adeno \xc4\xaflanka.\n_START_SECTION_\nGamtos i\xc5\xa1tekliai\n_START_PARAGRAPH_\n\xc5\xa0is geografinis regionas turi pasaulyje did\xc5\xbeiausius naftos ir gamtini\xc5\xb3 duj\xc5\xb3 i\xc5\xa1teklius.\n_START_SECTION_\nVakar\xc5\xb3 Azijos \xc5\xa1alys\n_START_PARAGRAPH_\nArtimieji Rytai neturi tiksli\xc5\xb3 sien\xc5\xb3, bet paprastai regionui priskiriamos \xc5\xa1ios \xc5\xa1alys\xc2\xa0\xe2\x80\x93 Kipras,Turkija, Arm\xc4\x97nija, Gruzija, Abchazija, Piet\xc5\xb3 Osetija, Iranas, Libanas, Sirija, Izraelis, Palestinos teritorijos (Vakar\xc5\xb3 Krantas ir Gazos Ruo\xc5\xbeas, Jordanija, Irakas, Kuveitas, Bahreinas, Kataras, Jungtiniai Arab\xc5\xb3 Emiratai, Saudo Arabija, Omanas, Jemenas._NEWLINE_Regiono \xc4\xaftakingiausios valstyb\xc4\x97s yra Izraelis, Turkija, Saudo Arabija, Iranas.\n_START_SECTION_\nGyventojai\n_START_PARAGRAPH_\nPagrindin\xc4\x97s regiono kult\xc5\xabros\xc2\xa0\xe2\x80\x93 arab\xc5\xb3, persai, turk\xc5\xb3, kurd\xc5\xb3, arm\xc4\x97n\xc5\xb3 ir \xc5\xbeyd\xc5\xb3, pagrindin\xc4\x97s kalbos\xc2\xa0\xe2\x80\x93 arab\xc5\xb3, pers\xc5\xb3, turk\xc5\xb3 bei kurd\xc5\xb3. Vakar\xc5\xb3 Azijoje atsirado judaizmas, krik\xc5\xa1\xc4\x8dionyb\xc4\x97 ir islamas. Islamas regione labai i\xc5\xa1plit\xc4\x99s ir dominuoja. Bet islamo i\xc5\xa1pa\xc5\xbein\xc4\x97j\xc5\xb3 ma\xc5\xbeuma Izraelyje, kuriame pagrindin\xc4\x97 religija judaizmas. Islamo religijos i\xc5\xa1pa\xc5\xbein\xc4\x97j\xc5\xb3 ma\xc5\xbeuma ir Armenijoje, Gruzijoje, Abchazijoje, Piet\xc5\xb3 Osetijoje ir Kipre, kur daugum\xc4\x85 sudaro krik\xc5\xa1\xc4\x8dionys. Islamo \xc5\xa1alyse krik\xc5\xa1\xc4\x8dioni\xc5\xb3 i\xc5\xa1likusios did\xc5\xbeiausios bendruomen\xc4\x97s gyvena Egipte, Libane, Palestinoje ir Sirijoje, bet j\xc5\xb3 procentas \xc5\xa1iose \xc5\xa1alyse ne\xc5\xbeymus ir nuolat ma\xc5\xbe\xc4\x97ja.'